stanford-oval/wikipedia huggingface dataset:
อรศศิพัชร์ มามีเกตุรัตน์

| อรศศิพัชร์ มามีเกตุรัตน์ |
| --- | --- |
เกิด: 2 สิงหาคม พ.ศ. 2522 (45 ปี)   กรุงเทพมหานคร สุภัสสร มามีเกตุ  
ปีที่แสดง: (2543 - ปัจจุบัน) ปัจจุบันนักแสดงอิสระ
ผลงานเด่น: นางตานี - เทพสามฤดู (2547)  ทัศนีย์ - หมอผีไซเบอร์ (2548)   พระมเหสีจันตรา - อุทัยเทวี (2560)  นางยักษ์พันธุรัตน์ - สังข์ทอง (2561)  ปานใจ - ชะชะช่าท้ารัก (2562)  นางจัน - นางสิบสอง (2562)   รัตนา - พระสุธน มโนราห์ (2563)   แม่ชีวรรณ - เผาขน (2564)   แม่สาคร - ลูกผู้ชายชื่อไกรทอง (2565)   แม่ชีสุวรรณคีรี - โกมินทร์ผู้กล้า (2566)   ทัศวรรณ - มนตราตะเกียงแก้ว (2566)
สังกัด: บริษัท สามเศียร จำกัด   ช่อง 7 เอชดี
อรศศิพัชร์ มามีเกตุรัตน์ (อ่านว่า: ออน-สะ-สิ-พัด) ชื่อเล่น ลูกศร (ชื่อเดิม : สุภัสสร มามีเกตุ, สุภัสรา มามีเกตุ ตามลำดับ) (เกิดเมื่อวันที่ 2 สิงหาคม พ.ศ. 2522)เป็นนักแสดงและนางแบบชาวไทยเป็นนักแสดงในสังกัดบริษัท สามเศียร จำกัดและช่อง 7 เอชดีเกิดที่กรุงเทพมหานครเริ่มเข้าสู่ในวงการบันเทิงจากเวทีการประกวด มิสมอเตอร์โชว์เมื่อในปี พ.ศ. 2542 ตำแหน่งรองอันดับ 2 และเป็นหนึ่งผู้เข้ารอบ 12 คนสุดท้ายของเวทีมิสยูนิเวิร์สไทยแลนด์ในปี พ.ศ. 2544 มีชื่อเสียงผลงานละครพื้นบ้านเรื่อง เทพสามฤดู และ สิงหไกรภพ เป็นต้น
ประวัติ

ลูกศร อรศศิพัชร์ เกิดเมื่อวันที่ 2 สิงหาคม พ.ศ. 2522สำเร็จการศึกษาโรงเรียนมัธยมศึกษาที่โรงเรียนเตรียมอุดมศึกษาพัฒนาการภายหลังเธอสำเร็จการศึกษาในระดับปริญญาตรีคณะนิเทศศาสตร์ มหาวิทยาลัยหอการค้าไทยและสำเร็จการศึกษาระดับปริญญาโท มหาวิทยาลัยนานาชาติแสตมฟอร์ด
ในวงการบันเทิง

ลูกศร อรศศิพัชร์ เธอเริ่มเข้าสู่ในวงการบันเทิงจากเวทีการประกวด มิสมอเตอร์โชว์เมื่อในปี พ.ศ. 2542 ตำแหน่งรองอันดับ 2 และเป็นหนึ่งผู้เข้ารอบ 12 คนสุดท้ายของเวทีมิสยูนิเวิร์สไทยแลนด์ในปี พ.ศ. 2544 ภายหลังเธอได้รับโอกาสในการเป็นนักแสดงในสังกัดบริษัท สามเศียร จำกัด มีชื่อเสียงผลงานละครพื้นบ้านเรื่อง เทพสามฤดู และ สิงหไกรภพ เป็นต้น และรับงานละครหลาย ๆ เรื่อง
ลูกศร อรศศิพัชร์ เป็นนักแสดงหญิงมากฝีมือในสังกัดบริษัท สามเศียร จำกัด เธอได้รับโอกาสร่วมแสดงละครพื้นบ้านและละครโทรทัศน์ เป็นต้น เธอเป็นหนึ่งในนักแสดงรุ่นพี่เธอรับงานละครได้ทุกบทบาท และเป็นนักแสดงมีชื่อเสียงและผลงานละครออกอากาศทางช่อง 7 เอชดี
ในปี พ.ศ. 2561 ลูกศร อรศศิพัชร์ มีผลงานละครรีเมคยอดนิยม เรื่อง ชะชะช่า ท้ารัก ในบทบาท "ปานใจ" และเป็นการพลิกบทบาทครั้งสำคัญของละครรีเมคยอดนิยมจึงได้รับกระแสตอบรับจากละครเรื่องนี้
ผลงานละคร > ละครสั้นฟ้ามีตา

(2558) ฟ้ามีตา ตอน แม่ค้าปลาร้า
(2559) ฟ้ามีตา ตอน ความลับในห้องเล็ก
(2559) ฟ้ามีตา ตอน เรื่องเล็กน้อย
รายการอ้างอิง

↑  ประวัติลูกศร สุภัสสร มามีเกตุ
↑  ลูกศร สุภัสสร อายุเลข 4 เพียงแค่ตัวเลข
↑  ตามไปส่อง! ลูกศร สุภัสสร ตัวแม่วงการละครพื้นบ้าน ในชุดบิกินี่แซ่บซี๊ด
↑  ประวัติลูกศร สุภัสสร มามีเกตุ นางร้ายสังกัดช่อง7
↑  หายหน้าไปนาน! นางเอกละครจักรๆวงศ์ๆ‘ลูกศร อรศศิพัชร์’ แต่ยังสวยแซ่บเวอร์
↑  ‘ไทยศรีวิไลย์’ยกขบวนช่วย ‘ลูกศร - อรศศิพัชร์’ หาเสียงย่านบางแค ชี้ กระแสดี หลังนโยบายโดนใจกว่าพร
↑  รวมผลงานละครพื้นบ้านของ ลูกศร สุภัสสร มามีเกตุ
↑  ยังจำได้ไหมลูกศร สุภัสสร นักแสดงละครพื้นบ้านCh7อดีตแฟนเก่าพระเอก วี วีรภาพ
↑  หลายคนยังไม่รู้! นางเอกละครพื้นบ้านคนนี้ แท้จริงแล้ว เธอคือแฟนเก่าของ วี วีรภาพ เมื่อ 12 ปี ที่แล้ว!!
↑  จากดาราจักรวงศ์  “ลูกศร อรศศิพัชร์” สู่โฆษกคณะกรรมาธิการทหาร
อรศศิพัชร์ มามีเกตุรัตน์ ที่อินสตาแกรม
เซยูอะวอดส์ ครั้งที่ 19

2025 voice acting award in Tokyo
พิธีมอบรางวัล เซยูอะวอดส์ ครั้งที่ 19 จัดขึ้นเมื่อวันที่ 15 มีนาคม พ.ศ. 2568 ที่ JOQR Media Plus Hall ในเขตมินาโตะ, โตเกียว โดยประกาศผลผู้ชนะรางวัล Merit Awards, Kei Tomiyama Award, Kazue Takahashi Award, Synergy Award, รางวัลขวัญใจเด็กและครอบครัว, รางวัลเกม, และ Special Honor Award เมื่อวันที่ 18 กุมภาพันธ์ พ.ศ. 2568
| ผู้ชนะ | บริษัท |
| --- | --- |
นักพากย์นำยอดเยี่ยม
มิโฮะ โอกาซากิ: ไอแอมเอนเทอร์ไพรส์
โทชิฮิโกะ เซกิ: 81 Produce
นักพากย์สมทบยอดเยี่ยม
ฮิเดโนบุ คิอูจิ: สำนักงานโอซาวะ
อาซามิ เซโตะ: StarCrew
ฮิโรกิ โทจิ: สำนักงานโอซาวะ
โยโกะ ฮิกาซะ: i.nari
นักพากย์หน้าใหม่ยอดเยี่ยม
ฮิอิโระ อิชิบาชิ: Avex Pictures
โชตาโร อูซาวะ: 81 Produce
ฮิโรกิ นานามิ: ANDSTIR
ริกะ ฮายาชิ: อาตส์วิชัน
อาซากิ ยูอิกาวะ: ไอแอมเอนเทอร์ไพรส์
รางวัลนักร้องยอดเยี่ยม
ผู้ชนะ: ค่ายเพลง
Bravern (ร้องโดย เค็นอิจิ ซูซูมูระ): Brave Bang Bravern!

| 0 | 1 | 2 | 3 |
| --- | --- | --- | --- |
Merit Award
| ผู้ชนะ | ผู้ชนะ | บริษัท | บริษัท |
| เคอิจิ โนดะ | เคอิจิ โนดะ | อาโอนิโปรดักชัน | อาโอนิโปรดักชัน |
| มาริ โอกาโมโตะ | มาริ โอกาโมโตะ | 81 Produce | 81 Produce |
Kei Tomiyama Memorial Award
| ผู้ชนะ | ผู้ชนะ | บริษัท | บริษัท |
| โซอิจิโร โฮชิ | โซอิจิโร โฮชิ | อาตส์วิชัน | อาตส์วิชัน |
Kazue Takahashi Memorial Award
| ผู้ชนะ | ผู้ชนะ | บริษัท | บริษัท |
| วากานะ ยามาซากิ | วากานะ ยามาซากิ | อาโอนิโปรดักชัน | อาโอนิโปรดักชัน |
รางวัลเกม
ผู้ชนะ
Like a Dragon: Infinite Wealth
Synergy Award
ผู้ชนะ
โมบิลสูท กันดั้มซี้ดฟรีดอม
Special Honor Award
ผู้ชนะ
ลุค แบ็ค
รางวัลขวัญใจเด็กและครอบครัว

| ผู้ชนะ | ผู้ชนะ | บริษัท | บริษัท |
| วาตารุ ฮาตาโนะ | วาตารุ ฮาตาโนะ | 81 Produce | 81 Produce |
รางวัลภาพยนตร์/ซีรีส์ต่างประเทศ
| ผู้ชนะ | ผู้ชนะ | บริษัท | บริษัท |
| มายะ อูจิดะ | มายะ อูจิดะ | ไอแอมเอนเทอร์ไพรส์ | ไอแอมเอนเทอร์ไพรส์ |
| ฟัยรูซ ไอ | ฟัยรูซ ไอ | แรคคูนด็อก | แรคคูนด็อก |
รางวัลผู้มีอิทธิพล
| ผู้ชนะ | ผู้ชนะ | บริษัท | บริษัท |
| ซูบารุ คิมูระ | ซูบารุ คิมูระ | Atomic Monkey | Atomic Monkey |
รางวัลนักพากย์ที่ทรงคุณค่าที่สุด
| ผู้ชนะ | ผู้ชนะ | บริษัท | บริษัท |
| ยูอิจิ นากามูระ | ยูอิจิ นากามูระ | INTENTION | INTENTION |
ซ็อนกุน

| --- | --- |
ซ็อนกุน
ศิลปะโฆษณาชวนเชื่อของเกาหลีเหนือที่ส่งเสริม ซ็อนกุน ข้อความภาษาเกาหลีอ่านว่า "ชัยชนะอันยิ่งใหญ่ของ ซ็อนกุน จงเจริญ!"
ชื่อเกาหลี
โชซ็อนกึล: 선군정치
ฮันจา: 先軍政治
ความหมายตามตัวอักษร: นโยบายทหารมาก่อน
อาร์อาร์: Seongun jeongchi 
เอ็มอาร์: Sŏn'gun chŏngch'i 
ซ็อนกุน (เกาหลี: 선군) คือนโยบาย "ทหารมาก่อน" ของเกาหลีเหนือ โดยให้ความสำคัญกับกองทัพประชาชนเกาหลีในกิจการของรัฐและการจัดสรรทรัพยากร "ทหารมาก่อน" เป็นหลักการชี้นำชีวิตทางการเมืองและเศรษฐกิจในเกาหลีเหนือ โดย "การเมืองแบบทหารมาก่อน" ครอบงำระบบการเมือง "แนวโครงสร้างเศรษฐกิจแบบทหารมาก่อน" ทำหน้าที่เป็นระบบเศรษฐกิจ และ "อุดมการณ์แบบทหารมาก่อน" ทำหน้าที่เป็นอุดมการณ์ชี้นำ
ซ็อนกุน ยกสถานะกองทัพประชาชนเกาหลีในเกาหลีเหนือทั้งในฐานะองค์กรและในฐานะหน้าที่ของรัฐ โดยมอบตำแหน่งหลักในรัฐบาลและสังคมเกาหลีเหนือให้แก่กองทัพ มันชี้นำนโยบายภายในประเทศและการปฏิสัมพันธ์ระหว่างประเทศ มันคือกรอบการทำงานของรัฐบาล โดยกำหนดให้กองทัพเป็น "แหล่งรวมอำนาจสูงสุด" รัฐบาลให้ความสำคัญทางเศรษฐกิจและการจัดสรรทรัพยากรแก่กองทัพประชาชนเกาหลีเป็นอันดับแรก และกำหนดให้กองทัพเป็นแบบอย่างของสังคม ซ็อนกุน เป็นตัวแทนของแนวคิดทางอุดมการณ์ที่อยู่เบื้องหลังการเปลี่ยนแปลงนโยบายตั้งแต่ ค.ศ. 1994 ซึ่งให้ความสำคัญกับกองทัพประชาชนมากกว่าด้านอื่น ๆ ทั้งหมดของรัฐและสังคม
อำเภออ่าวลึก

| อำเภออ่าวลึก |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ao Luek
คำขวัญ: ถิ่นทิวเขาสวย รวยถ้ำล้ำค่า ธาราลือเลื่อง เมืองยางปาล์มดี ภาพเขียนสีดึกดำบรรพ์
แผนที่จังหวัดกระบี่ เน้นอำเภออ่าวลึก
พิกัด: 8°22′39″N 98°43′18″E﻿ / ﻿8.37750°N 98.72167°E﻿ / 8.37750; 98.72167
ประเทศ:  ไทย
จังหวัด: กระบี่
พื้นที่
 • ทั้งหมด: 773.0 ตร.กม. (298.5 ตร.ไมล์)
ประชากร (2564)
 • ทั้งหมด: 56,524 คน
 • ความหนาแน่น: 73.12 คน/ตร.กม. (189.4 คน/ตร.ไมล์)
รหัสไปรษณีย์ : 81110
รหัสภูมิศาสตร์: 8105
ที่ตั้งที่ว่าการ: ที่ว่าการอำเภออ่าวลึก หมู่ที่ 2 ถนนควนขนมจีน-มะรุ่ย ตำบลอ่าวลึกใต้ อำเภออ่าวลึก จังหวัดกระบี่ 81110
 ส่วนหนึ่งของสารานุกรมประเทศไทย
อ่าวลึก เป็นหนึ่งในอำเภอของจังหวัดกระบี่
ที่ตั้งและอาณาเขต

อำเภออ่าวลึกตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอทับปุด (จังหวัดพังงา) และอำเภอปลายพระยา
ทิศตะวันออก ติดต่อกับอำเภอปลายพระยาและอำเภอเขาพนม
ทิศใต้ ติดต่อกับอำเภอเมืองกระบี่ทางบก ทางอ่าวพังงา
ทิศตะวันตก ติดต่อกับอำเภอเมืองพังงา (จังหวัดพังงา) ทางอ่าวพังงา และติดต่อกับอำเภอทับปุด (จังหวัดพังงา) ทางบก
การแบ่งเขตการปกครอง > การปกครองส่วนภูมิภาค

อำเภออ่าวลึกแบ่งเขตการปกครองออกเป็น 9 ตำบล 52 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | อ่าวลึกใต้ | Ao Luek Tai | 7 | 10,045 |  |
| 2. | แหลมสัก | Laem Sak | 6 | 6,543 |  |
| 3. | นาเหนือ | Na Nuea | 7 | 4,861 |  |
| 4. | คลองหิน | Khlong Hin | 5 | 7,312 |  |
| 5. | อ่าวลึกน้อย | Ao Luek Noi | 6 | 6,626 |  |
| 6. | อ่าวลึกเหนือ | Ao Luek Nuea | 6 | 7,560 |  |
| 7. | เขาใหญ่ | Khao Yai | 5 | 4,329 |  |
| 8. | คลองยา | Khlong Ya | 6 | 3,913 |  |
| 9. | บ้านกลาง | Ban Klang | 4 | 5,200 |  |
การแบ่งเขตการปกครอง > การปกครองส่วนท้องถิ่น

ท้องที่อำเภออ่าวลึกประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลตำบลแหลมสัก ครอบคลุมพื้นที่บางส่วนของตำบลแหลมสัก
เทศบาลตำบลอ่าวลึกใต้ ครอบคลุมพื้นที่บางส่วนของตำบลอ่าวลึกใต้และตำบลอ่าวลึกเหนือ
เทศบาลตำบลคลองหิน ครอบคลุมพื้นที่ตำบลคลองหินทั้งตำบล
องค์การบริหารส่วนตำบลอ่าวลึกใต้ ครอบคลุมพื้นที่ตำบลอ่าวลึกใต้ (นอกเขตเทศบาลตำบลอ่าวลึกใต้)
องค์การบริหารส่วนตำบลแหลมสัก ครอบคลุมพื้นที่ตำบลแหลมสัก (นอกเขตเทศบาลตำบลแหลมสัก)
องค์การบริหารส่วนตำบลนาเหนือ ครอบคลุมพื้นที่ตำบลนาเหนือทั้งตำบล
องค์การบริหารส่วนตำบลอ่าวลึกน้อย ครอบคลุมพื้นที่ตำบลอ่าวลึกน้อยทั้งตำบล
องค์การบริหารส่วนตำบลอ่าวลึกเหนือ ครอบคลุมพื้นที่ตำบลอ่าวลึกเหนือ (นอกเขตเทศบาลตำบลอ่าวลึกใต้)
องค์การบริหารส่วนตำบลเขาใหญ่ ครอบคลุมพื้นที่ตำบลเขาใหญ่ทั้งตำบล
องค์การบริหารส่วนตำบลคลองยา ครอบคลุมพื้นที่ตำบลคลองยาทั้งตำบล
องค์การบริหารส่วนตำบลบ้านกลาง ครอบคลุมพื้นที่ตำบลบ้านกลางทั้งตำบล
อุทยานแห่งชาติทางบก

อุทยานแห่งชาติธารโบกขรณี
อุทยานแห่งชาติเขาพนมเบญจา
↑  "สถิติประชากรทางการทะเบียนราษฎร". stat.bora.dopa.go.th.
เชษฐา ฐานะจาโร

| พลเอกเชษฐา ฐานะจาโรม> ป.ช., ม.ว.ม., ท.จ.ว., ม.ร. |
| --- | --- |

รัฐมนตรีว่าการกระทรวงวิทยาศาสตร์และเทคโนโลยี
ดำรงตำแหน่ง 8 พฤศจิกายน พ.ศ. 2546 – 9 มีนาคม พ.ศ. 2547
นายกรัฐมนตรี: ทักษิณ ชินวัตร
ก่อนหน้า: พินิจ จารุสมบัติ
ถัดไป: กร ทัพพะรังสี
รัฐมนตรีว่าการกระทรวงกลาโหม
ดำรงตำแหน่ง 10 มีนาคม พ.ศ. 2547 – 5 ตุลาคม พ.ศ. 2547
นายกรัฐมนตรี: ทักษิณ ชินวัตร
ก่อนหน้า: ธรรมรักษ์ อิศรางกูร ณ อยุธยา
ถัดไป: สัมพันธ์ บุญญานันต์
ผู้บัญชาการทหารบก
ดำรงตำแหน่ง 1 ตุลาคม พ.ศ. 2539 – 30 กันยายน พ.ศ. 2541
ก่อนหน้า: พลเอก ประมณฑ์ ผลาสินธุ์
ถัดไป: พลเอก สุรยุทธ์ จุลานนท์
หัวหน้าพรรครวมใจไทยชาติพัฒนา
ดำรงตำแหน่ง 15 ตุลาคม พ.ศ. 2550 – 15 ธันวาคม พ.ศ. 2551
ก่อนหน้า: สุวัจน์ ลิปตพัลลภ
ถัดไป: วรรณรัตน์ ชาญนุกูล (หัวหน้าพรรคชาติพัฒนาเพื่อแผ่นดิน)
 
ข้อมูลส่วนบุคคล
เกิด: 23 สิงหาคม พ.ศ. 2481 (86 ปี) จังหวัดพระนคร ประเทศสยาม
พรรคการเมือง: ไทยรักไทย (2543–2550) รวมใจไทยชาติพัฒนา (2550–2551) เพื่อไทย (2552–ปัจจุบัน)
คู่สมรส: คุณหญิงอรวรรณ ฐานะจาโร
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย
ประจำการ: พ.ศ. 2505–2541
ยศ:  พลเอก  พลเรือเอก  พลอากาศเอก
บังคับบัญชา: กองทัพบกไทย กองทัพไทย
ผ่านศึก: สงครามเวียดนาม

พลเอก เชษฐา ฐานะจาโร (เกิด 23 สิงหาคม พ.ศ. 2481) เป็นนายทหารชาวไทย อดีตประธานคณะกรรมการโอลิมปิกแห่งประเทศไทย ในพระบรมราชูปถัมภ์ อดีตรัฐมนตรีหลายกระทรวง เคยดำรงตำแหน่งผู้บัญชาการทหารบก
ประวัติ > ชีวิตส่วนตัว

พล.อ. เชษฐา ฐานะจาโร หรือที่สื่อมวลชนนิยมเรียกว่า บิ๊กเหวียง เกิดเมื่อวันที่ 23 สิงหาคม พ.ศ. 2481 เป็นบุตรของนายเปลี่ยน และนางมุ้ย ฐานะจาโร
พล.อ. เชษฐา ฐานะจาโร สมรสกับ คุณหญิงอรวรรณ ฐานะจาโร บุตร 3 คน คือ
พันเอกหญิง ดร.เมธินี เฉลิมวัฒน์ ผู้อำนวยการกองวิชาประวัติศาสตร์ ส่วนการศึกษา โรงเรียนนายร้อยพระจุลจอมเกล้า
พลโท ธิติพันธ์ ฐานะจาโร  เจ้ากรมยุทธศึกษาทหารบก
ธนนันต์ ฐานะจาโร
ประวัติ > การศึกษา

จบการศึกษาระดับชั้นมัธยมศึกษาจากโรงเรียนเบญจมราชรังสฤษฎิ์ ฉะเชิงเทรา
จบการศึกษาโรงเรียนนายร้อย รุ่นที่ 6
โรงเรียนนายร้อยพระจุลจอมเกล้า รุ่นที่ 9
หลักสูตรชั้นนายร้อย และหลักสูตรการรบจู่โจม ค่ายเบนนิ่ง สหรัฐอเมริกา
หลักสูตรหลักประจำชุดที่ 48 โรงเรียนเสนาธิการทหารบก
หลักสูตรป้องกันราชอาณาจักร ภาครัฐร่วมเอกชน รุ่นที่ 6
การทำงาน > ราชการทหาร

เริ่มรับราชการทหาร ปี พ.ศ. 2505 ผู้บังคับหมวดปืนเล็กร้อยอาวุธเบา กองพันที่ 2 กรมทหารราบที่ 1 มหาดเล็กรักษาพระองค์ ดำรงตำแหน่งสำคัญ ๆ ได้แก่
พ.ศ. 2518 : ผู้บังคับกองพันทหารราบที่ 1 กรมทหารราบที่ 1 มหาดเล็กรักษาพระองค์
พ.ศ. 2521 : ผู้บังคับกองทหารมหาดเล็กรักษาพระองค์
พ.ศ. 2524 : เสนาธิการกองพลทหารราบที่ 2
พ.ศ. 2530 : ผู้บัญชาการกองพลทหารราบที่ 11
พ.ศ. 2531 : ผู้บัญชาการกองพลทหารราบที่ 6 และผู้บัญชาการกองกำลังสุรนารี
พ.ศ. 2533 : รองแม่ทัพภาคที่ 1
พ.ศ. 2534 : แม่ทัพน้อยที่ 2
พ.ศ. 2537 : แม่ทัพภาคที่ 1
พ.ศ. 2537 : ผู้ช่วยผู้บัญชาการทหารบก
พ.ศ. 2538 : รองผู้บัญชาการทหารบก
พ.ศ. 2539 - พ.ศ. 2541 : ผู้บัญชาการทหารบก
พล.อ. เชษฐา ฐานะจาโร เคยผ่านราชการสงครามนอกประเทศ คือ สาธารณรัฐเวียดนาม ในตำแหน่งผู้ช่วยหัวหน้ายุทธการ กองพลทหารอาสาสมัคร ผลัดที่ 3 ในปี พ.ศ. 2513 - พ.ศ. 2514
การทำงาน > การเมือง

หลังจากเกษียณอายุราชการในปี พ.ศ. 2544 จากนั้นได้ผันตัวมาลงเล่นการเมือง จนได้เป็น ส.ส.ระบบปาร์ตี้ลิส ของพรรคไทยรักไทย อันดับที่ 17 และเคยเป็นรัฐมนตรีว่าการกระทรวงวิทยาศาสตร์และเทคโนโลยี และออกจากตำแหน่งในปี พ.ศ. 2546 จากนั้นได้รับตำแหน่งรัฐมนตรีว่าการกระทรวงกลาโหม ในปี พ.ศ. 2547 อยู่ระยะหนึ่งเป็นเวลาสั้น ๆ
ต่อมาในปี พ.ศ. 2550 พล.อ. เชษฐา มีข่าวว่าจะไปเป็นหัวหน้าพรรคการเมืองหลายพรรค เช่น พรรคประชาราช เป็นต้น แต่ท้ายที่สุดก็ได้รับการสนับสนุนให้เป็นหัวหน้าพรรครวมใจไทยชาติพัฒนา
จนกระทั่ง พ.ศ. 2552 นายยงยุทธ วิชัยดิษฐ หัวหน้าพรรคเพื่อไทย, นางสาวสุณีย์ เหลืองวิจิตร เลขาธิการพรรคเพื่อไทย นายพร้อมพงศ์ นพฤทธิ์ โฆษกพรรคเพื่อไทย นายวิทยา บุรณศิริ ส.ส.พระนครศรีอยุธยา พรรคเพื่อไทย และนายวิชาญ มีนชัยนันท์ ส.ส.กรุงเทพฯ พรรคเพื่อไทยเดินทางมาเข้าพบ พล.อ. เชษฐา ที่บ้านพัก ย่านเมืองทองธานี เพื่อเชิญเข้ารับตำแหน่งประธานที่ปรึกษาพรรคเพื่อไทย ซึ่ง พล.อ. เชษฐา ก็ได้ตอบตกลงที่จะรับตำแหน่งนี้
การทำงาน > ราชการพิเศษ

สมาชิกสภาปฏิรูปการปกครองแผ่นดิน
สมาชิกสภานิติบัญญัติแห่งชาติ
สมาชิกวุฒิสภา ชุดที่ 7
นายกสมาคมมวยสากลสมัครเล่นแห่งประเทศไทยฯ
ประธานคณะกรรมการโอลิมปิคแห่งประเทศไทย
ตุลาการศาลทหารสูงสุด
ประธานสภามวยไทยโลก
นามที่เป็นอนุสรณ์ที่ระลึก

พุทธอุทยาน วัดเขาศาลาอตุลฐานะจาโร ตำบลจรัส อำเภอบัวเชด จังหวัดสุรินทร์
เครื่องราชอิสริยาภรณ์ > เครื่องราชอิสริยาภรณ์ไทย

พลเอก เชษฐา ฐานะจาโร ได้รับพระราชทานเครื่องราชอิสริยาภรณ์ ดังนี้
พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2541 –  เครื่องราชอิสริยาภรณ์อันมีศักดิ์รามาธิบดี ชั้นที่ 2 มหาโยธิน (ม.ร.)
พ.ศ. 2516 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2536 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2551 –  เหรียญราชการชายแดน (ช.ด.)
พ.ศ. 2561 –  เหรียญจักรมาลา (ร.จ.ม.)
พ.ศ. 2534 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2500 –  เหรียญงานฉลอง 25 พุทธศตวรรษ
พ.ศ. 2558 –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > ต่างประเทศ

เวียดนามใต้ :
พ.ศ. 2513 -  เหรียญเกียรติยศกองทัพเวียดนาม ชั้นที่ 1
พ.ศ. 2513 -  เหรียญเจ้าหน้าที่ราชการ ชั้นที่ 1
พ.ศ. 2513 -  ซิฟเวิลแอคเชิน ยูนิท ไซเทเชิน
พ.ศ. 2513 -  เหรียญรณรงค์เวียดนาม
สหรัฐ :
พ.ศ. 2540 -  ลีเจียนออฟเมอริต ชั้นผู้บังคับบัญชา
พ.ศ. 2513 -  เหรียญคอมเมนเดชัน (ทหารบก)
สิงคโปร์ :
พ.ศ. 2540 -  เหรียญปิงกัต จาซา เกมิลัง (เท็นเทรา)
มาเลเซีย :
พ.ศ. 2541 -  เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
จังหวัดประจวบคีรีขันธ์

"ประจวบคีรีขันธ์" เปลี่ยนทางมาที่นี่ สำหรับความหมายอื่น ดูที่ ประจวบคีรีขันธ์ (แก้ความกำกวม)
| จังหวัดประจวบคีรีขันธ์ |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Prachuap Khiri Khan
จากซ้ายไปขวา บนลงล่าง: อำเภอหัวหิน, พระมหาเจดีย์ภักดีประกาศ, อุทยานราชภักดิ์, สนามกีฬาสามอ่าว, อุทยานแห่งชาติน้ำตกห้วยยาง, เขาสามร้อยยอด
   ธง ตรา
คำขวัญ: เมืองทองเนื้อเก้า มะพร้าว สับปะรด สวยสด หาด เขา ถ้ำ งามล้ำน้ำใจ
แผนที่ประเทศไทย จังหวัดประจวบคีรีขันธ์เน้นสีแดงแผนที่ประเทศไทย จังหวัดประจวบคีรีขันธ์เน้นสีแดง
ประเทศ:  ไทย
การปกครอง
 • ผู้ว่าราชการ : สิทธิชัย สวัสดิ์แสน   (ตั้งแต่ พ.ศ. 2567) 
 • นายก อบจ. : สราวุธ ลิ้มอรุณรักษ์   (ตั้งแต่ พ.ศ. 2563) 
พื้นที่
 • ทั้งหมด: 6,367.620 ตร.กม. (2,458.552 ตร.ไมล์)
อันดับพื้นที่: อันดับที่ 32
ประชากร (พ.ศ. 2566)
 • ทั้งหมด: 550,977 คน
 • อันดับ: อันดับที่ 45
 • ความหนาแน่น: 86.52 คน/ตร.กม. (224.1 คน/ตร.ไมล์)
 • อันดับความหนาแน่น: อันดับที่ 58
รหัส ISO 3166: TH-77 
ชื่อไทยอื่น ๆ: ประจวบ, บางนางรม
สัญลักษณ์ประจำจังหวัด
 • ต้นไม้: เกด
 • ดอกไม้: เกด
 • สัตว์น้ำ: ปลานวลจันทร์ทะเล
ศาลากลางจังหวัด
 • ที่ตั้ง: ถนนสละชีพ ตำบลประจวบคีรีขันธ์ อำเภอเมืองประจวบคีรีขันธ์ จังหวัดประจวบคีรีขันธ์ 77000
 • โทรศัพท์: 0 3260 3991-5
 • โทรสาร: 0 3260 3991-5
เว็บไซต์: www.prachuapkhirikhan.go.th
 
 ส่วนหนึ่งของสารานุกรมประเทศไทย
ประจวบคีรีขันธ์ เป็นจังหวัดในภาคตะวันตกของประเทศไทย เป็นจังหวัดที่มีรูปร่างยาวในแนวเหนือ-ใต้ และแคบในแนวตะวันออก-ตะวันตก โดยส่วนที่แคบที่สุดมีระยะทางประมาณ 12 กิโลเมตร มีองค์กรปกครองส่วนท้องถิ่นที่เป็นที่ตั้งศาลากลางจังหวัดอยู่ที่เทศบาลเมืองประจวบคีรีขันธ์ ในขณะที่ชุมชนเมืองที่มีประชากรมากที่สุดในจังหวัด คือ เทศบาลเมืองหัวหิน
ประวัติศาสตร์

จังหวัดประจวบคีรีขันธ์มีประวัติศาสตร์ความเป็นมาไม่ค่อยแน่ชัด เนื่องจากเป็นพื้นที่แคบ ยามมีศึกสงครามยากแก่การป้องกันจึงต้องปล่อยให้เป็นเมืองร้างหรือยุบเมืองเป็นส่วนหนึ่งของเมืองเพชรบุรี ในอดีตเป็นเพียงเมืองชั้นจัตวาเล็ก ๆ ที่รวมกันอยู่ภายใต้การปกครองของเมืองเพชรบุรี พอถึงรัชสมัยพระบาทสมเด็จพระพุทธเลิศหล้านภาลัยจึงได้โปรดเกล้าฯ ตั้ง เมืองบางนางรม ที่ปากคลองบางนางรม แต่ที่ดินไม่เหมาะสมแก่การเพาะปลูกจึงย้ายที่ว่าการเมืองไปตั้งที่เมืองกุย ที่มีความอุดมสมบูรณ์และการตั้งบ้านเรือนหนาแน่นกว่า
ครั้นรัชสมัยพระบาทสมเด็จพระจอมเกล้าเจ้าอยู่หัว พ.ศ. 2398 โปรดเกล้าฯ ให้รวมเมืองกุย เมืองคลองวาฬ และเมืองบางนางรมเข้าด้วยกัน โดยที่ตั้งเมืองยังคงตั้งอยู่ที่เมืองกุย (คืออำเภอกุยบุรีในปัจจุบัน) และโปรดเกล้าฯ ให้เปลี่ยนชื่อเมืองกุยเป็น เมืองประจวบคีรีขันธ์ เพื่อให้ชื่อคล้องจองกันกับเมืองประจันตคีรีเขตซึ่งเดิมคือเกาะกงที่แยกออกจากจังหวัดตราด
ครั้นถึงรัชสมัยพระบาทสมเด็จพระจุลจอมเกล้าเจ้าอยู่หัว พ.ศ. 2441 จึงย้ายเมืองมาอยู่ที่บ้านเกาะหลัก ต่อมาพระองค์ทรงจัดการปกครองแบบมณฑลเทศาภิบาล เมืองประจวบคีรีขันธ์ เมืองชั้นจัตวาซึ่งขึ้นตรงกับเมืองเพชรบุรี มีฐานะเป็นอำเภอเมืองประจวบคีรีขันธ์ สังกัดเมืองเพชรบุรี ในช่วงนี้เมืองปราณบุรีซึ่งมีอาณาเขตติดอำเภอเมืองประจวบคีรีขันธ์ด้านทิศเหนือและเคยมีฐานะเป็นเมืองชั้นจัตวาขึ้นกับเมืองเพชรบุรี ก็ได้จัดตั้งเป็นอำเภอเมืองปราณบุรี สังกัดเมืองเพชรบุรีด้วย ส่วนเมืองกำเนิดนพคุณขึ้นตรงกับเมืองชุมพร ด้วยมีพระราชดำริสงวนชื่อเมืองปราณไว้ (เมืองเก่าที่ตั้งอยู่ที่ปากน้ำปราณบุรี) ต่อมา วันที่ 2 มกราคม พ.ศ. 2449 พระบาทสมเด็จพระจุลจอมเกล้าเจ้าอยู่หัวได้มีพระบรมราชโองการให้รวมเอาอำเภอเมืองปราณบุรี อำเภอเมืองประจวบคีรีขันธ์ เมืองเพชรบุรี และอำเภอกำเนิดนพคุณ เมืองชุมพร ซึ่งเป็นเมืองชั้นจัตวามาก่อน ตั้งเป็นเมืองปราณบุรี มีที่ทำการเมืองอยู่ที่ตำบลเกาะหลัก ในรัชสมัยพระบาทสมเด็จพระมงกุฎเกล้าเจ้าอยู่หัวจึงได้มีการเปลี่ยนชื่อเมืองปราณบุรีเป็นเมืองประจวบคีรีขันธ์ เพื่อป้องกันการสับสนกับเมืองปราณที่ปากน้ำปราณบุรี หลังจากมีการยกเลิกระบบการปกครองแบบมณฑลเทศาภิบาล เมืองประจวบคีรีขันธ์จึงไม่ได้ขึ้นตรงกับเมืองเพชรบุรีและมณฑลราชบุรีอีก
ภูมิศาสตร์

จังหวัดประจวบคีรีขันธ์ตั้งอยู่ในภาคตะวันตก ตามการแบ่งระบบ 6 ภาคอย่างเป็นทางการโดยคณะกรรมการภูมิศาสตร์แห่งชาติและราชบัณฑิตยสภา ในขณะที่การแบ่งภูมิภาคด้วยระบบ 4 ภาค (เหนือ กลาง อีสาน ใต้) จัดเป็นจังหวัดในภาคกลาง และการแบ่งทางอุตุนิยมวิทยาจัดเป็นจังหวัดในภาคใต้ตอนบน จังหวัดประจวบคีรีขันธ์มีเนื้อที่ประมาณ 6,367.620 ตารางกิโลเมตร หรือประมาณ 3,979,762.5 ไร่ มีอาณาเขตติดต่อกับจังหวัดใกล้เคียง ดังนี้
ทิศเหนือ ติดต่อกับอำเภอแก่งกระจาน อำเภอท่ายางและอำเภอชะอำ (จังหวัดเพชรบุรี)
ทิศใต้ ติดต่อกับอำเภอท่าแซะและอำเภอปะทิว (จังหวัดชุมพร)
ทิศตะวันออก ติดต่อกับอ่าวไทย
ทิศตะวันตก ติดต่อกับภาคตะนาวศรี (ประเทศพม่า)
ความยาวจากทิศเหนือจรดทิศใต้ ประมาณ 212 กิโลเมตร และชายฝั่งทะเลยาวประมาณ 224.8 กิโลเมตร มีส่วนที่แคบที่สุดอยู่ในตำบลคลองวาฬ อำเภอเมืองประจวบคีรีขันธ์ จากอ่าวไทยถึงเขตแดนพม่าประมาณ 12 กิโลเมตร มีเขาที่สูงที่สุดคือ เขาหลวงประจวบ มีความสูง 1,250 เมตร ระยะทางจากกรุงเทพมหานครตามทางหลวงแผ่นดินหมายเลข 4 (ถนนเพชรเกษม) ประมาณ 399 กิโลเมตร ใช้เวลาเดินทางประมาณ 4 ชั่วโมงเศษ และตามเส้นทางรถไฟสายใต้ ประมาณ 318 กิโลเมตร ใช้เวลาเดินทางประมาณ 4-6 ชั่วโมง
การเมืองการปกครอง > หน่วยการปกครอง

การปกครองแบ่งออกเป็น 8 อำเภอ 48 ตำบล 388 หมู่บ้าน
| ลำดับ | ชื่ออำเภอ | อักษรโรมัน | พื้นที่ (ตร> กม.) | ระยะห่างจาก อำเภอเมือง (กม> ) |
| --- | --- | --- | --- | --- |
| 1 | เมืองประจวบคีรีขันธ์ | Mueang Prachuap Khiri Khan | 844.00 | – |
| 2 | กุยบุรี | Kui Buri | 935.40 | 34 |
| 3 | ทับสะแก | Thap Sakae | 538.00 | 43 |
| 4 | บางสะพาน | Bang Saphan | 868.00 | 88 |
| 5 | บางสะพานน้อย | Bang Saphan Noi | 720.00 | 109 |
| 6 | ปราณบุรี | Pran Buri | 765.37 | 71 |
| 7 | หัวหิน | Hua Hin | 838.90 | 88 |
| 8 | สามร้อยยอด | Sam Roi Yot | 871.90 | 56 |
การเมืองการปกครอง > การปกครองส่วนท้องถิ่น

จังหวัดประจวบคีรีขันธ์มีองค์กรปกครองส่วนท้องถิ่นทั้งหมด 61 แห่ง ประกอบด้วย องค์การบริหารส่วนจังหวัด 1 แห่ง คือ องค์การบริหารส่วนจังหวัดประจวบคีรีขันธ์ มีเทศบาล 16 แห่ง เป็นเทศบาลเมือง 2 แห่ง และเทศบาลตำบล 14 แห่ง ที่เหลือเป็นองค์การบริหารส่วนตำบลจำนวน 44 แห่ง โดยเทศบาลทั้งหมดแบ่งตามอำเภอในจังหวัดประจวบคีรีขันธ์ มีดังนี้
| ลำดับ> ลำดับ.เทศบาลเมือง | ชื่อเทศบาล> ชื่อเทศบาล.เทศบาลเมือง | อำเภอ> อำเภอ.เทศบาลเมือง | ครอบคลุมตำบล> ทั้งตำบล.เทศบาลเมือง | ครอบคลุมตำบล> บางส่วน.เทศบาลเมือง | ครอบคลุมตำบล> รวม.เทศบาลเมือง | ประชากร (คน)    (ณ สิ้นปี 2567) > ประชากร (คน)    (ณ สิ้นปี 2567) .เทศบาลเมือง |
| --- | --- | --- | --- | --- | --- | --- |
| 1 |   เทศบาลเมืองประจวบคีรีขันธ์ | เมืองประจวบคีรีขันธ์ | ประจวบคีรีขันธ์ | เกาะหลัก อ่าวน้อย | 3 | 17,531 |
| 2 |   เทศบาลเมืองหัวหิน | หัวหิน | หัวหิน หนองแก | – | 2 | 61,487 |
เทศบาลตำบล
| 1 |   เทศบาลตำบลคลองวาฬ | เมืองประจวบคีรีขันธ์ | – | คลองวาฬ | 1 | 4,211 |
| 2 |   เทศบาลตำบล กม.5 | เมืองประจวบคีรีขันธ์ | – | อ่าวน้อย | 1 | 3,610 |
| 3 |   เทศบาลตำบลกุยบุรี | กุยบุรี | – | กุยบุรี กุยเหนือ | 2 | 8,479 |
| 4 |   เทศบาลตำบลไร่ใหม่ | กุยบุรี สามร้อยยอด | – | สามกระทาย (กุยบุรี) ไร่ใหม่ (สามร้อยยอด) | 2 | 7,575 |
| 5 |   เทศบาลตำบลทับสะแก | ทับสะแก | – | ทับสะแก เขาล้าน | 2 | 6,230 |
| 6 |   เทศบาลตำบลกำเนิดนพคุณ | บางสะพาน | – | กำเนิดนพคุณ | 1 | 2,505 |
| 7 |   เทศบาลตำบลบ้านกรูด | บางสะพาน | – | ธงชัย | 1 | 4,113 |
| 8 |   เทศบาลตำบลร่อนทอง | บางสะพาน | – | ร่อนทอง | 1 | 7,727 |
| 9 |   เทศบาลตำบลบางสะพานน้อย | บางสะพานน้อย | – | บางสะพาน | 1 | 2,951 |
| 10 |   เทศบาลตำบลปราณบุรี | ปราณบุรี | – | ปราณบุรี เขาน้อย หนองตาแต้ม | 3 | 16,501 |
| 11 |   เทศบาลตำบลปากน้ำปราณ | ปราณบุรี | – | ปากน้ำปราณ | 1 | 7,605 |
| 12 |   เทศบาลตำบลเขาน้อย | ปราณบุรี | – | เขาน้อย | 1 | 9,817 |
| 13 |   เทศบาลตำบลหนองพลับ | หัวหิน | – | หนองพลับ | 1 | 5,000 |
| 14 |   เทศบาลตำบลไร่เก่า | สามร้อยยอด | – | ไร่เก่า ศาลาลัย | 2 | 10,540    |
การศึกษา

ดูเพิ่ม: รายชื่อโรงเรียนในจังหวัดประจวบคีรีขันธ์
มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล
มหาวิทยาลัยสวนดุสิต ศูนย์หัวหิน
มหาวิทยาลัยเกษตรศาสตร์ หัวหิน
วิทยาลัยการอาชีพวังไกลกังวล
วิทยาลัยเทคโนโลยีประจวบคีรีขันธ์
วิทยาลัยเทคนิคประจวบคีรีขันธ์
วิทยาลัยการอาชีพบางสะพาน
วิทยาลัยการอาชีพปราณบุรี
แหล่งท่องเที่ยว

ศาลหลักเมืองจังหวัดประจวบคีรีขันธ์ สร้างขึ้นมาในสมัย ร.ต.อำนวย ไทยานนท์ เป็นผู้ว่าราชการ พระบาทสมเด็จพระเจ้าอยู่หัว ภูมิพลอดุลยเดช ทรงพระกรุณาโปรดเกล้าฯ ให้สมเด็จพระบรมโอรสาธิราช สยามมกุฎราชกุมาร เสด็จพระราชดำเนินแทนพระองค์ทรงเปิดศาลหลักเมือง เมื่อวันที่ 20 สิงหาคม พ.ศ. 2537 เพื่อให้เป็นสิริมงคลและเป็นหลักชัยคู่บ้านคู่เมือง
ชายฝั่งทะเลสมเด็จพระนเรศวรมหาราช เป็นชายฝั่งทะเลในพื้นที่แหลมผักเบี้ย ทรงพระกรุณาโปรดเกล้าฯ พระราชทานพระบรมราชานุญาตให้เรียกชื่อชายฝั่งทะเลของจังหวัดเพชรบุรี-จังหวัดประจวบคีรีขันธ์ ซึ่งมีความยาว 200 กิโลเมตร มีความยาวคอดไปถึงอำเภอบางสะพาน จังหวัดประจวบคีรีขันธ์ เพื่อแสดงถึงวีรกรรม พระปรีชาสามารถของสมเด็จพระนเรศวรมหาราชและเพื่อประกาศพระเกียรติคุณของพระมหากษัตริย์ไทย ให้ปรากฏพระนามบนแผนที่
หาดบางเบิด
หาดแหลมสน
หาดบ้านกรูด
อ่าวมะนาว
อ่าวประจวบ
อ่าวน้อย
ด่านสิงขร
อุทยานวิทยาศาสตร์พระจอมเกล้า ณ หว้ากอ (พิพิธภัณฑ์สัตว์น้ำหว้ากอ)
อุทยานราชภักดิ์
ถ้ำพระยานคร
แหล่งท่องเที่ยว > ศาสนสถาน

วัดคลองวาฬพระอารามหลวง
วัดธรรมมิการามวรวิหาร (วัดเขาช่องกระจก)
วัดเกาะหลัก
วัดเขาอิติสุคโต
วัดใหญ่คลายคีรี (เขาอิติสุคโต 2)
วัดพรหมรังษี (เขาอิติสุคโต 3)
วัดห้วยมงคล
วัดทางสาย
วัดตาลเจ็ดยอด
แหล่งท่องเที่ยว > อุทยานแห่งชาติ

อุทยานแห่งชาติเขาสามร้อยยอด
อุทยานแห่งชาติหาดวนกร
อุทยานแห่งชาติกุยบุรี
อุทยานแห่งชาติน้ำตกห้วยยาง
ดูเพิ่ม

รายชื่อโรงเรียนในจังหวัดประจวบคีรีขันธ์
รายชื่อห้างสรรพสินค้าในจังหวัดประจวบคีรีขันธ์